ABŞ dəniz donanmasının hərbiçisi İŞİD-n hücumu zamanı həlak olub
Kürd qüvvələri dünən İŞİD-ın hücumundan bir qədər sonra iki şəhəri tamami ilə nəzarətə alınıb
İraqın şimalında İŞİD-ın Kürd Peşmərgə mövqelərinə hücumu zamanı ABŞ hərbi dəniz donanmasının bir hərbçisi həlak olub. Pentaqon bildirib ki, hücum baş verən zaman Çarlz Keatinq Mosulun şimalında Peşmərgə döyüşçülərinə təlim verirdi. Keatinq 1980-ci ildə ABŞ-da qənaət və kredit müəssisələrinin iflasa uğramasına dair qalmaqalın mərkəzində olan eyni adlı tanınmış maliyyəçinin nəvəsidir. Bu, ABŞ-ın başçılıq etdiyi koalisiya 2014-cü ildə İraqda İŞİD-a qarşı kampaniyalara başlayandan bəri həlak olan üçüncü Amerika döyüşçüsüdür. İŞİD yaraqlıları bir neçə hücum həyata keçirərək, Mosulun şimalı və cənubunda kürdlərini mövqelərinə atəş açıb. Kürd qüvvələri ABŞ-ın hərbi məsləhətçilərindən yardım və koalisiya qüvvələrindən hərbi dəstək alır. Kürd qüvvələri İŞİD-ın hücumundan bir qədər sonra iki şəhərin nəzarətini tam ələ keçirib. Kürdüstan Regional Təhlükəsizlik Şurası bildirib ki, Telskuf və Musqelat şəhərləri koalisiya qüvvələrinin hava hücumlarının köməyi ilə təhlükəsizləşdirilib. Hücumlar zamanı 80-dən çox İŞİD döyüşçüsü öldürülüb 25 İŞİD avtomobili məhv edilib. Ölənlərin sayı müstəqil təşkilatlar tərəfindən təsdiq edilməyib.